Agatha Chelsea

Agatha Chelsea Terriyanto (rèmbi' 18 Ḍèsèmber 2001) panèka sala sèttong panyanyè, pangarang laghu, aktris, prèsenter, bân moḍèl asal Inḍonèsia. Agatha èkennal mènangka panyanyè sa'amponna noro' è mosèm kaempa' Idola Kènè' (2012–2013). Mènangka aktris, Agatha èkennal polana perranna mènangka Bella è pilem 2016 Bâḍâ Cinta è SMA.

 Oḍi' bân Sakola'an Awwâl 
Agatha Chelsea Terriyanto rèmbi' è Bandung è tangghâl 18 Ḍèsèmber 2001, ḍâri Terriyanto bân Theresia Trishanty. Agatha anḍi' tarètan lakè' sè anyama Alexander Troy Terriyanto. Agatha pagghun oḍi' è Bandung bân alân-jhâlân ka Jâkarta polana lalakonna. molaè ghi' kènè', kalowarghâna Agatha mandhâr ka'angghuy fokus ka pangajhârân. Bâkto maso' ka inḍustri maènan, Aghata èbâgi bâktona antara ajhâr bân ècapa'aghi parèngkat tello' tèngghi è kellassa. Agatha nerrossaghi sakola'an tèngghi è Univèrsitas Melbourne, jurusân psikologi. Agatha pertama kalè lèbur ḍâ' mosik sa'ampona nèngo' The Sound of Music (1965) bân musikal Disney laènna è bâkto ghi' kènè'. Embu'un Agatha èdaftaraghi ka'angghuy ajhâr nyanyè bân nyoro Agatha tampèl è acara-acara sakola'an.

 Lako 
Agatha panèka peserta è mosèm kaḍuwâ' (2008-2009) bân katello' (2009-2010) Idola Kènè'. Agatha bisa maso' ka mosèm empa' (2012-2013) bân mennang kennengngan katello', dhâḍdhi finalis binè' sè ḍibuḍi sè èlang.  Areng-sareng Bagas Ran, Difa Ryansyah, bân Angel Pieters, Agatha noro' mènangka abâkkèlè Idola Kènè' è ḍâlem acara abhâreng ghâbây laghu "Inḍonèsia Jhâjâ" karjâ Liliana Tanoesoedibjo. Samarèna kalowar ḍâri Idola Kènè', Chelsea makalowar single sè tamaso' ḍâlem album kompolan Kids From The Star è taon 2014. Agatha narèma pangarghâ'ân pertama ghâbây katègori Artis Na'-kana' Palèng Loar Biasa è 2014 è acara Dahsyatnya Awards. È mosèm kalèma' Idol Kènè' (2015–2016), Agatha panèka co-prèsènter è bâbâna Ayu Dewi bân Bianca Liza . Agatha jhughân mènangka co-prèsènter è mosèm katello ' Indonesian Idol Ngoḍâ (2018), èbhârengngè Daniel Mananta. mènangka aktris, Agatha amaèn dhibi' è pilem Marèna Petteng Ka Terrang . Lalako èktinga molaè èkennal è bâkto Agatha amaèn Bella è pilrm Bâḍâ Cinta è SMA è taon 2016. Agatha amaèn Gadis è pilem Meet Me After Sunset è taon 2018. Gadis èyatoraghi mènangka anom sè andi' Xeroderma pigmentosum . Agatha jhughân anyanyè laghu tèma ghâbây pilem kalabân Maxime Bouttier. Chelsea jhughân amaèn pilem sè ajuḍul baskèt pertama Inḍonèsia sè ajuḍul Mata ḍèwa è taon jârèya. 

 Sombher